Jan Janssen

Jan Janssen (Nootdorp, Hego Holanda, Herbehereak, 1940ko maiatzaren 19a) txirrindulari ohia da, bere herrialdeko inoizko onennetakoa. Izan ere, Frantziako Tourra 1968an, Espainiako Vuelta 1967an eta Munduko errepideko txapelketa 1964an irabazi zituen. Profesionala izan zen 1962. eta 1972. urteen artean eta 57 garaipen lortu.

 Biografia 
Janssenek umetan futbolean jardun nahi izan zuen, baina miopia eta betaurrekoak zeramatzala eta, zaletasunez aldatu eta txirrindularitzari ekitea erabaki zuen. Herbehereetako amateur mailako lasterketetan, jada garaipen eta ohorezko postu ugari lortu zituen.

1962ko Etorkizuneko Tourrean 3. amaitu ondoren, profesionaletara pasatu zen eta bere lehenbiziko garaipena lortu zuen Züricheko txapelketan.

Txirrindulari azkarra zen esprintean, Frantziako Tourrean puntukako sailkapenean lortutako hiru garaipenek eta Espainiako Vueltan lortutako biek erakusten dutenez. Hala ere, eskalatzaile petoa izan gabe ere, eroso zihoan errepidea maldan gora zihoala.

Bere itxura nahasezinak, txirrindulari bezala zuen ospea sendotzen lagundu zuen, tropelean erraz ezagutzeko modukoa egiten zuena: bere betaurreko ilunak eta ile horia atzerantz orraztuta.

1963an podiumera igo zen Paris-Roubaix, Fleche Wallone eta Munduko Txapelketa bezalako goi-mailako probetan, eta Frantziako Tourrean bi etapa irabazita utzi zuen.

1964an lortu zuen bere lehen garaipen handia, Munduko errepideko txapelketa irabazi baitzuen. Urte horretako Tourrean, bi etapaz eta puntukako sailkapenaz gain, 24. postuan geratu zen. Hurrengo urteetan 9., 2., eta 5. izan zen, eta, azkenik, 1968ko Tourra irabazi zuen.

Bitartean, 1967an, Espainiako Vueltan gailendu zen.

Erretiratu ondoren, bizikletak eta txirrindularitzarako materiala merkaturatzeko negozioa zabaldu zuen, gaur egun Jan eta Pierre semeek zuzentzen dutena.

 1968ko Tourreko garaipena 
Tourraren edizio hori ordu arteko parekatuena izan zen, Janssen azken etapan nagusitu baitzen, Pariseko erlojupekoan, ordu arte lasterketako lider Herman Van Springel belgikarrari ateratako 38 segundoko alde estuarekin: lehendabiziko aldiz, Tourraren irabazleak elastiko horia lasterketa amaitu ondoren soilik jantzi zuen.

Garaipen horrekin, Frantziako Tourra irabazi zuen lehen herbeheretarra izan zen.

 Palmaresa 
1960
 Overijsseleko Tourra
 Ronde van Midden-Nederland

1961
 Etorkizuneko Tourreko etapa 1
 Limburgoko Tourra 

1962
 3. Etorkizuneko Tourrean eta 3 etapa
 Züricheko txapelketa
 3. Olympia's Tourrean

1963
 Midi Libreko 2 etapa
  Frantziako Tourreko etapa 1
 3. Paris-Roubaixen

1964
 20px 16px Munduko errepideko txapelketa 
 Paris-Niza
 Frantziako Tourreko Puntukako sailkapena 20px eta etapa 2
 2. Super Prestige Pernodean
 3. Paris-Camemberten

1965
 Herbehereetako Itzulia eta etapa 1
 9. Frantziako Tourrean, Puntukako sailkapena 20px eta etapa 1
 Midi Libreko etapa 1
 Dauphine Libereko etapa 1
 Paris-Nizako etapa 1

1966
 2. Frantziako Tourrean
 Bordele-Paris
 Flèche Brabançonne
 2. Dunkerqueko Lau Egunetan
 2. Paris-Roubaixen1967
 Paris-Roubaix
 Paris-Luxenburgo
 20px Espainiako Vuelta, Puntukako sailkapena 20px eta etapa 1
 5. Frantziako Tourrean, Puntukako sailkapena 20px eta etapa 1
 2. 16px  Munduko errepideko txapelketa 
 Genova-Niza
 Kataluniako Voltako 3 etapa
 2. Gante-Wevelgemen
 3. Laigueglia Sarian
 Super Prestige Pernod

1968
 20px Frantziako Tourra eta 2 etapa
 6. Espainiako Vueltan, Puntukako sailkapena 20px eta 2 etapa
 Paris-Nizako etapa 1
 2. Acht van Chaamen
 3. Super Prestige Pernodean

1969
 Paris-Nizako etapa 1
 Dauphine Libereko etapa 1
 Isbergueseko Sari Nagusia
 10. Frantziako Tourrean

1970
 Paris-Nizako etapa 1
 Midi Libreko etapa 1
  Euskal Herriko Itzuliko etapa 1

 Sailkapen orokorra Itzuli Handietan 

Itzuli Handia19631964196519661967196819691970197120px|link=General classification in the Giro d'Italia|alt=Pink jersey Italiako Giroa—————————20px|link=General classification in the Frantziako Tour|alt=Yellow jersey Frantziako TourraUT24.9.25.1.10.26.—20px|link=General classification in the Espainiako Vuelta|alt=Red jersey Espainiako Vuelta————1.6.———20px Munduko Txapelketa 7.1.43.—2.——16.36.

+Legenda—Ez zuen parte hartuDSKDeskalifikatuaUTUtzi

 Kanpo estekak 

Kategoria:Txirrindulari ohiak
Kategoria:Herbehereetako txirrindulariak
Kategoria:Frantziako Tourraren irabazleak
Kategoria:Espainiako Vueltaren irabazleak
Kategoria:1960ko Udako Olinpiar Jokoetako txirrindulariak